Namiznoteniška zveza Slovenije
Celovška 25, LJUBLJANA

Jesenice, dne 10.08.2012

Zapisnik 12. seje Tehnično registracijske komisije NTZS – 
z dne,08.08.2012 ob 16.30 uri

Prisotni člani: Milana Krmelj,Andrej Razdrtič, Aleš Šuštaršič,  Samo Bezjak in vabljeni Matija Krnc
Dnevni red:
1. Pregled zapisnika 11. seje TRK
2. Prispeli dodatni dokumenti za prestope igralcev
3. Pregled in določitev organizatorjev tekmovanj NTZS za sezono 2012/13
4. Določitev delegatov za tekmovanja NTZS v septembru mesecu
5. Usklajevanje TRK in Združenja sodnikov za domača tekmovanja
6. Tekoče zadeve
7. [bookmark: _GoBack]Razno

AD 1.
Na zapisnik 11.seje ni bilo pripomb, zato so ga člani soglasno potrdili.
AD 2.
Pri pregledu dokumentacije glede prestopov ugotavljamo, da v primeru Rekar, še vedno ni izpisnice. Glede na dopolnjeno dokumentacijo ter pridobljene informacije s strani obeh akterjev ( starši otroka in predsednik NTK Jesenice ) se člani TRK soglasno odločimo, da na podlagi 37. in 47.člena Registracijskega pravilnika,  igralka lahko prestopi v nov klub. Starši pa so klubu dolžni izplačati 100,00 Eur odškodnine.
Glede manjkajočih pogodb med igralci in klubi ter podpisov zakonitih zastopnikov v primeru mladoletnih otrok, bo ustrezno dokumentacijo zbrala pisarna NTZS do izdaje registracij.
				AD 3.
Pri pregledu vseh prispelih kandidatur za organizacijo tekmovanj NTZS  s strani klubov člani TRK ugotavljamo, da je kandidature oddalo 14 klubov. Ker vsi klubi izkazujejo solidne pogoje za igranje smo poizkušali tekmovanja porazdeliti med vse zainteresirane organizatorje.
Ponovno razpisujemo kandidaturo za organizacijo:
· 3.OT člani in članice
· 2.TOP za člane in članice.
Oba tekmovanja razpisujemo ponovno kljub prispeli kandidaturi NTK Fužinar, kajti ni smotrno, da se vsa tekmovanja istega žarna tekmovanja odvijajo v istem kraju.
				AD 4.
Za mesec september določimo delegate in vrhovne sodnike:
· 1.OT člani Ravne na Koroškem: delegat Samo Bezjak, vrhovni sodnik Joško Strohmayer
· 1.OT mladinci- ke Logatec : delegat Aleš Šušteršič, vrhovni sodnik Gregor Mežek
· 1.OT kadeti-nje Krka Novo mesto : delegat Milana Krmelj, vrhovni sodnik Viljem Zadkovič
AD 5.
Predsednik združenja namiznoteniških sodnikov Matija Krnc nas je seznanil, da je vse klube pozval k izpopolnitvi spiskov vseh sodnikov. Tako bo vsak klub imel urejen seznam delujočih sodnikov glede na njihovo delovanje po klubskih sredinah. Pri organizaciji samih tekmovanj  bo pogoj, da tekmovanja NTZS sodijo le sodniki s seznamov, kateri bodo imeli tudi svoje izkaznice. Le te se že delijo po klubih in sodnikih, v kolikor so klubi dopolnili oziroma uredili sezname sodnikov.
Dogovor med sodniško in tehnično registracijsko komisijo je, da bodo v letošnji sezoni skupno  po pravilnikih NTZS delegirali delegate in vrhovne sodnike za vsa tekmovanja NTZS. Nivo organizacije tekmovanj naj bi s tem počasi poizkušali dvigniti z izkušnjami, katere naši sodniki vsekakor imajo.
				AD 6.
Samo Bezjak je podal informacijo o delovanju nadgradnje pri izdelavi računalniškega programa za izvedbo žrebov.
Pogovor je ponovno stekel tudi glede enotne baze podatkov v zvezi z registracijami in zdravniškimi pregledi. Člani TRK smo še vedno mnenja, da bi bilo nujno potrebno to bazo urediti, tako da se izognemo vsako tedenskemu pregledu izkaznic po tekmovanjih.
AD 7.
Pot to točko ni bilo diskusije.

Seja zaključena ob 19.30 uri.

Zapisnik napisala
Predsednica TRK
Milana Krmelj

